ग्वालियर. रोशनी से जगमग मोहम्मद गौस और तानसेन की समाधि। करीब ढाई हजार दर्शकों की क्षमता वाला विशाल पंडाल और मंच पर प्रस्तुति देते देश के प्रख्यात गायक और वादक। इन कलाकारों की हर प्रस्तुति के बाद तालियाें से उत्साहवर्धन करते श्रोता। कुछ ऐसा ही गरिमामय तानसेन संगीत समारोह का आगाज बुधवार को हजीरा स्थित तानसेन समाधि स्थल पर हुआ।
शाम की संगीत सभा की शुरुआत माधव म्यूजिक कॉलेज के स्टूडेंट्स और टीचर के ध्रुपद गान से हुई। इसके बाद कोलकाता के सरोद वादक उस्ताद आशीष खान, नई दिल्ली के ध्रुपद गायक पं. ब्रजभूषण गोस्वामी ने प्रस्तुति दी। अंतिम प्रस्तुति तानसेन अलंकरण से सम्मानित पं. विश्वमोहन भट़्ट ने दी। समारोह में पं. अजय चक्रवती को अलंकरण भी शाम की सभा में दिया जाएगा।
ग्वालियर का ऋणी, संगीत की शिक्षा देकर लौटाऊंगा कर्ज
मैं तानसेन अलंकरण पाकर ग्वालियर का ऋणी हो गया हूं। यहां के नवोदित कलाकारों को शिक्षा देकर ही मैं यह कर्ज चुका सकता हूं। इसके लिए राजा मानसिंह तोमर म्यूजिक एंड आर्ट यूनिवर्सिटी से चर्चा चल रही है। मैं जल्द ही यहां के कलाकारों को मोहनवीणा की बारीकियां सिखाऊंगा। सिटी भास्कर से अनुभव शेयर करते हुए पंडित विश्व मोहन भट्ट ने कहा कि हर किसी की जिंदगी में टर्निंग प्वाइंट आता है। मेरी भी जिंदगी में आया। जब मैं 15 वर्ष का था। मैं सितार सीखता था। मेरे पिता के पास जर्मन लड़की गिटार सीखने आई। मैंने उससे 25 रुपए में वह गिटार खरीदा और मोहनवीणा का अाविष्कार किया। इसमें मैंने सरोद, सितार और वीणा के संगीत का मिश्रण तैयार किया। मोहनवीणा के 50 साल के इस सफर में 25 रुपए में बनाई गई वह मोहन वीणा आज भी मेरे लिए सबसे ज्यादा लकी है।
हरिकथा और मीलाद से शुरुआत
संगीत समारोह में बुधवार को सुबह हजीरा स्थित तानसेन समाधि स्थल पर हरिकथा और मीलाद हुई। ढोलीबुआ महाराज संत सच्चिदानंद नाथ ने रघुपति राघव राजाराम, पतित पावन सीताराम भजन और सोच मना तू कौन भजन को ध्रुपद गायन में पेश किया। हरिकथा के बाद मुस्लिम समुदाय के मौलाना इकबाल कादिरी लश्कर ने मीलाद शरीफ की तकरीक सुनाई और परंपरागत ढंग से चादरपोशी भी की।
एक्जीबिशन में तानसेन की यादें
तानसेन समाधि परिसर में "दस्तावेज व सिंहस्थ' एक्जीबिशन भी लगाई गई है। इसमें तानसेन समारोह की यादों को चित्रों और आलेख के माध्यम से बयां किया गया है। इसके साथ ही उज्जैन में होने वाले सिंहस्थ के फोटोज भी डिस्प्ले किए गए हैं। यह एक्जीबिशन 26 दिसंबर तक रहेगी।
ध्रुपद में प्रस्तुत की संगीत सम्राट तानसेन की बंदिशें
नई दिल्ली से आए ध्रुपद गायक पंडित ब्रजभूषण गोस्वामी ने राग श्याम कल्याण में चौताल में निबद्ध चार दर्जे का विस्तृत अलाप प्रस्तुत किया। इसके बाद तानसेन सम्राट की रचना "ऐरी आली आज शुभ दिन गावहू मंगल चार...' और राग मालकोष धमार ताल में "ग्वालिन घूंघट वारी खेलन जो आवे...' की रचना प्रस्तुत की। गायन का समापन राग आभोगी कान्हाड़ा से किया ।
आगे की स्लाइड्स में देखें फोटो...
hin_Deva awa_Deva hin_Deva hin_Deva awa_Deva hin_Deva hne_Deva hin_Deva bho_Deva hin_Deva hin_Deva